Viborger Samler, 1834-06-01
Jeg har prøvet eet af mit Livs sørgeligste Tilskikkelser, men ved Forsynets Bistand med min Familie gaaet uskadt ud af Luerne. Jeg kan næsten sige med Simonides: Omnig med mecum porto, men, jeg maa tilstaae det, jeg besidder i mange Øieblikke for liden Philosophi til at kunne sige det med den Rolighed som hiin Græker. Mit Tab er stort jeg havde aldeles intet assureret. Det, der surter mig meest, er Tabet af mit Bibliothek. Jeg havde i mere end 30 Aar smaaligen sammensanket det, og, efter Fraskillelsen af mange Avner, var det voxet op til en god Kjerne, omtrent af circa 3000 Bind. J saa boglos en By som denne, hvor Overlærer D. er den Eneste, som har en nogenledes god Samling, er sligt et Tab hver Time paa Dagen føleligt, saameget mere, som vort velassorterede Skole bibliothek, der for mig supplerede mit eget, gik samme Vei som dette. Af Manuskrifter mistede jeg, foruden enkelte philologiske Afhandlinger og historisk topographiske Notitser over alle de Egne i Fædrelandet, hvor jeg har boet, som, i hvor ubetydelige de vare, dog, som mine Fritimers Frugt, vare mig kjære, en næsten fuldstændig historisk-critisk Beskrivelse over de lærde Skolers Forfatning fra de ældste Tider indtil vore Dage, med indflettede Biographier af fortjente Skolemænd, et Arbeide, som jeg i mere end 12 Aar havde samlet Materialier til. Ogsaa en udførligere Udgave paa Dansk af min historia scholaArhusiensis horte til denne Klasse af Manuskripter. De kan troe, mine Venner, at Natten imellem 10de og 11te Mai var en rædselfuld Nat for Alle her paa Stedet, lige fra den Tid af, da Brandklokken vækkede os om Natten Kl. 1, indtil den følgende Morgen Kl. 5, da Solen beskinnede Ruinerne af 54 nedbrændte Huse og Gaarde, og Skov og Mark rundt omkring vare Vidner til 500 huusvilde Menneskers Kalden, Raaben, Jammerskrig, Forbandelser over Menneskenes Uforsigtighed, Brandcorpsets slette og udisciplinerede Forfatning, de Adlydendes Jnsubordination og de befalendes Afmagt. Hvad der iøvrigt med Billighed kunde siges om Sagen, var i disse Smertens Øieblikke forglemt, nemlig at Vindens Heftighed og som en Følge deraf Jldens Voldsomhed overgik al Beskrivelse; at tilsyneladende Utjenstvillighed var grundet deri, at Enhver havde nok at skaffe med sit Eget; at Slotsgaden ved de paa begge Sider brændende Huse lagde hartad uoverstigelige Hindringer i Veien for Sproterne i at komme den lærde Skoles Bygning o. s. v. til Hjelp; at Straatage nes Mængde kastede Masser af brændende Halm og Rør selv til de fjerneste Steder af Byen; at A. T., selv hæderligen bekjendt for Virksomhed i sit Kald, ikke altid havde havt underordnede Embedsmænd af lige Virksomhed; og endeligen, at en begyndt, skjøndt ikke udført Forbedring ved Brand-Jndretningen og Brand-Corpset ogsaa i en vis Henseende maatte komme i Betragtning. Alt dette var i Øieblikkets Smerte forglemt, thi Ulykken gjør uretfærdig og eensidig i sine Domme. Christian den Fjerdes stolte Bygning, denne kongelige Stiftelse, som i 21 Aar havde fostret saa mange Ædlinge i sin Midte, var den, som efter mine offentlige og private Forhold vedkom mig nærmest. Dennes stærke Bygningsmaade og det stedse nærede Haab hos mig dog omsider ved Raaben og Udsendinge, at erholde noget Mandskab og en Sprøite til Hielp, indgjød mig den Beslutning, at ville redde det Hele baade for det Offentlige og for mig selv, og derfor reddede jeg saa godt som Jntet. Min yngste Adjunct deelte gandske denne Folelse af Pligtskyldighed med mig, hialp mig at bære Vand i Spande paa Loftet, og at holde vaade Sengeklæder i Gavl og Trappevinduerne, men uunderstøttede af Brandcorpset og af Borgere eller Mandskab fra den uantændte Deel af Byen, som syntes reent at have glemt os i vor Afkrog, bleve vore Bestræbelser, ei allene frugtesløse, men tilbagevirkede endog skadelig paa os selv. Allerede var Gymnastik Skuret nedbrændt uden at gjøre Skade paa Hovedbygningen, og jeg trøstede min Rednings=Fælle med, at et Qvarteers Standhaftighed vilde krone Værket med et lykkeligt Udfald, da et voldsomt Vindstød fra det store Brænderie i Naboehuset og sammes straatækte Udhuse, som grændsede næsten umiddelbart op til Skolebygningen, ved henhvirvlede Masser af brændende Straa paa eengang antændte den tilforn gloendehede Gangder til Gaarden, sprængte Vinduerne i Qvistværelset, Corridoren og Trappegangen, og omspændte med sine Luer saaledes Trappen, at tilsom Flugt blev den eneste Redning for Livet. Flammerne fore nu ustandsede frem i det Jndre af Skolen. Det var ikke engang muligt at redde den lukte Kasse med Skolens Obligationer, men da disse alle af Forstanderskabet vare paategnede at tilhøre Stiftelsen, er ved dem intet andet Tab aarsaget, end hvad en Mortifications Dom koster. Derimod gik hele Skolebibliotheket op i Flammer, paa et Par hundrede Bind nær, som deels vare udlaante, deels af mig udtagne til Privatbrug; fremdeles hele Archivet, alle Skolens Protocoller, en Deel af Disciplenes Bøger og Apparater, et Bibliothek for en underholdende Læsning for disse i deres Fritimer, som af mig var stiftet for et Aars Tid siden, deres hele af dem selv bekostede Landkort-Samling, med meget mere. Det var et rædsomt mærkeligt Moment, da Bibliotheket brændte, thi et Flammehav udgjød sig derved saa græsse ligen, at Kjøbenhavnerne, som saae det fra Byen af, troede, at Jlden maatte være i Lyngby. Jlden nøiedes omsider med dette sidste og største Offer. Den standsede midt paa Mørkegaden, og omgik heldigviis Præstegaarden, der ligger paa en soleret Plads, omgivet af tvende Gader og tvende Smaahaver. Ved denne Redning reddedes ogsaa Overlærer B's Eiendoms-Gaard, der beboes af hans Moder og Søstre, samt tildeels Consumtions-Jnspecteurens Huus, der ved Branden ikkun mistede et Par Fag i den nordvestlige Ende. Elendigheden her overgaaer al Beskrivelse. Trende Mennesker ere indebrændte, nemlig den rige Mosait v. H., der formedelst Sindsvaghed var i Kost hos Enken H., og efter at han var fort ud paa Gaden, ubemærket løb ind igjen i det brændende Huus og skiulte sig i sin Seng, hvor han omkom; fremdeles en Smedekone og en gammel Vægter; to Andre ere døde af de Lemlæstelser, som de fik ved Branden.